stanford-oval/wikipedia huggingface dataset:
Serge Hélan

| Mitalit> Maa:   Ranska.Miesten yleisurheilu.EM-kilpailut  | Mitalit> Maa:   Ranska.Miesten yleisurheilu.EM-kilpailut  | Mitalit> Maa:   Ranska.Miesten yleisurheilu.EM-kilpailut  | Maa:   Ranska> Miesten yleisurheilu. |
| --- | --- | --- | --- |
|  Hopeaa | Helsinki 1994 | kolmiloikka |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Barcelona 1995 | kolmiloikka |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Liévin 1987 | kolmiloikka |  |
|  Hopeaa | Genova 1992 | kolmiloikka |  |
|  Pronssia | Valencia 1998 | kolmiloikka |  |
Serge Hélan (s. 24. helmikuuta 1964 Pointe-à-Pitre, Guadeloupe) on entinen ranskalainen yleisurheilija. Hänen päälajinsa oli kolmiloikka.
Hélan saavutti 30-vuotiaana Helsingin EM-kilpailuissa 1994 kolmiloikassa hopeaa. Hän siirtyi loppukilpailun johtoon neljännellä kierroksella tuloksellaan 17,23 m ja paransi viidennellä kierroksella tulokseen 17,55 m, joka säilyi ulkoratojen Ranskan ennätyksenä vuoteen 2010 jolloin Teddy Tamgho hyppäsi 17,63. Venäjän Denis Kapustin hyppäsi kuitenkin vielä seitsemän senttimetriä pidemmälle ja voitti kultaa.
Ensimmäisen kerran Hélan esiintyi ulkoratojen arvokisoissa Stuttgartin EM-kilpailuissa 1986, jolloin hän sijoittui kolmiloikassa yhdeksänneksi tuloksella 16,64 m. Barcelonan 1992 olympialaisissa hän karsiutui sekä pituushypyssä että kolmiloikassa. MM-kilpailujen kolmiloikkaan 176-senttinen Hélan osallistui viidesti ja selviytyi kahdesti loppukilpailuun: Stuttgartissa 1993 hän sijoittui yhdeksänneksi tuloksella 17,09 m ja Ateenassa 1997 kymmenenneksi tuloksella 16,97 m.
Sisäratojen arvokilpailuissa Hélan saavutti kolmiloikassa neljä mitalia. Liévinissä 1987 hän saavutti EM-kultaa tuloksella 17,15 m, Genovassa 1992 EM-hopeaa tuloksella 17,18 m, Barcelonassa 1995 MM-pronssia tuloksella 17,06 m sekä Valenciassa 1998 EM-pronssia tuloksella 17,02 m.
Hélan voitti Ranskan kolmiloikkamestaruuden ulkoradoilla vuosina 1986, 1987, 1989, 1991, 1994 ja 1996 sekä sisäradoilla vuosina 1986–1990, 1992–1995 ja 1997–1998. Ranskan mestaruuden pituushypyssä hän voitti ulkoradoilla vuonna 1994 sekä hallissa vuosina 1990 ja 1992. Ranskan kolmiloikkaennätystä hän paransi kahdesti vuonna 1986 (16,95 ja 17,13 m), kahdesti vuonna 1991 (17,27 ja 17,45 m) sekä kerran vuonna 1994 (17,55 m EM-kilpailuissa). Ranskan halliennätyksen hän paransi lukemiin 17,18 m vuonna 1992.
Henkilökohtaiset ennätykset

Pituushyppy: 812 cm (1992)
Kolmiloikka: 17,55 m (1994)
Aiheesta muualla

Serge Hélan Kansainvälinen yleisurheiluliitto. (englanniksi)
| --- | --- |
Auktoriteettitunnisteet: Henkilöt :  World Athletics
Claude Laurent

Claude Laurent (s. 9. lokakuuta 1932 Pariisi, Ranska) on entinen ranskalainen yleisurheilija, jonka päälaji oli 800 metrin juoksu.
Laurent karsiutui 800 metrin juoksun alkuerissä Bernin EM-kilpailuissa 1954 ajalla 2.14,7, joka oli uusi Ranskan ennätys. Runsas kuukausi myöhemmin hän paransi Lontoossa Ranskan ennätyksen aikaan 2.13,7. Samana vuonna hän juoksi myös 1 000 metrillä Ranskan ennätyksen 3.02,0. Hän voitti Ranskan mestaruuden 800 metrillä vuosina 1954, 1955 ja 1956.
Henkilökohtaiset ennätykset

400 metriä: 59,0 (1958)
800 metriä: 2.13,6 (1956)
1 000 metriä: 3.02,0 (1954)
Angolan lippu

Angolan lippu, suhde: 2:3
Ehdotus Angolan uudeksi lipuksi vuodelta 2003.
Angolan lippu on tyypillinen afrikkalainen lippu siinä suhteessa, että se on itsenäisyystaistelun voittaneen puolueen lippu. Angolan lippu on marxilaisen MPLA-puolueen lippu, johon vain lisättiin machete eli viidakkoveitsi, ja hammaspyörä. Tämä on angolalaisten kommunistien perinteinen vastinpari sirpille ja vasaralle. Lippu on Angolassa epäsuosittu sen voimakkaan symbolisuuden takia, ja sitä käytetään lähinnä vain virallisissa yhteyksissä.
Lippu oli 1960-luvulla Portugalin siirtomaavaltaa vastustaneen marxilaisen aseellisen järjestön ja puolueen käytössä. Vuonna 1974 Portugalissa  tapahtui Neilikkavallankumous ja Angola itsenäistyi MPLA:n johdolla. Punamusta vallankumouslippu symboloi MPLA:n tunnuslausetta "vapaus tai kuolema". Alempi musta väri  symboloi Angolan tervehdystä Afrikan mantereelle. Rubiininpunainen viittaa angolalaisten  vuodattamaa verta siirtomaasorron aikana, vapaustaistelussa ja isänmaata puolustaessaan.
Lipun keskiosan sommitelmassa on kolme symbolista esinettä. Työläisiä ja teollisuustuotantoa symbolisoi hammaspyörän osa;  talonpoikia, maataloustuotantoa ja asellista taistelua ilmentää machete; ja kansainvälistä soliduurisuutta ja edistystä kuvaa viisisakarainen. Kimmo Kiljusen tulkinnan mukaan tähden sakarat kuvaisivat yhtenäisyyttä, vapautta, oikeudenmukaisuutta, demokratiaa ja edistystä. Hammaspyörän, macheten ja tähden keltainen väri edustaa maan vaurautta.
Sisällissodan repimässä Angolassa lippu on nähty lähinnä MPLA:n vallan ja puolueellisuuden edustajana, ei kansallisena tunnuksena.
Angolan parlamentin perustuslakikomissio ehdotti vuonna 2003 uutta lippua. Siinä on keskellä yli 4 000 vuotta vanha, esihistoriallisen Tchitundo-Hulu-kalliomaalauksen aurinkotunnus, jonka toivotaan viitoittavan tietä tulevaisuuteen. Valtiolipun vaihtumista pidetään kuitenkin epätodennäköisenä niin kauan kuin MPLA on parlamentin johtava puolue.
Aiheesta muualla

Kuvia tai muita tiedostoja aiheesta Angolan lippu Wikimedia Commonsissa
Monique Noirot

| Mitalit> Maa:   Ranska.Naisten yleisurheilu.EM-kilpailut  | Mitalit> Maa:   Ranska.Naisten yleisurheilu.EM-kilpailut  | Mitalit> Maa:   Ranska.Naisten yleisurheilu.EM-kilpailut  | Maa:   Ranska> Naisten yleisurheilu. |
| --- | --- | --- | --- |
|  Pronssia | Budapest 1966 | 400 metriä |  |
Monique Noirot (o.s. Wideman, s. 10. lokakuuta 1941 Talence, Gironde, Ranska) on entinen ranskalainen pikajuoksija.
Noirot saavutti Budapestin EM-kilpailuissa 1966 pronssia 400 metrin juoksussa ajalla 54,0 s. Méxicon 1968 olympialaisissa hän karsiutui välierissä. Helsingin EM-kilpailuissa 1971 hän kuului Ranskan 4 × 400 metrin viestijoukkueeseen, joka keskeytti loppukilpailussa.
Noirot voitti Ranskan mestaruuden 200 metrin juoksussa vuonna 1964 sekä 400 metrin juoksussa vuosina 1965–1967. Hän paransi Ranskan ennätystä 400 metrin juoksussa vuonna 1966 kahdesti (54,0 ja 53,8 s) sekä vuonna 1967 kerran (53,1 s).
Geneviève Laureau

Geneviève Bureau (o.s. Laureau, s. 25. tammikuuta 1941 Orléans, Loiret, Ranska) on entinen ranskalainen yleisurheilija, jonka päälaji oli korkeushyppy.
Geneviève Laureau sijoittui Budapestin EM-kilpailuissa 1966 korkeushypyssä 12:nneksi tuloksella 160 cm. Hän voitti Ranskan mestaruuden vuosina 1963, 1965 ja 1966. Hän paransi vuonna 1963 kahdesti korkeushypyn Ranskan ennätystä, ensin tulokseen 169 cm ja myöhemmin tulokseen 172 cm. Viimeksi mainittu säilyi Ranskan ennätyksenä kesäkuuhun 1968, jolloin Ghislaine Barnay paransi paransi sitä kahdella senttimetrillä.
Henkilökohtaiset ennätykset

Korkeushyppy: 175 cm (1969)
Pituushyppy: 600 cm (1968)
Viisiottelu: 4 175 p (1968)
André Lecat

André Lecat
André Aristide Joseph Lecat (2. maaliskuuta 1920 Lille – 12. kesäkuuta 2005 Cornebarrieu, Haute-Garonne) oli ranskalainen este- ja maastojuoksija.
Lecat sijoittui maastojuoksun MM-kilpailuja edeltäneessä kansainvälisessä maastojuoksumestaruuskilpailussa 15:nneksi vuonna 1953 ja 12:nneksi vuonna 1954. Molemmilla kerroilla Ranska sijoittui joukkuekilpailussa toiseksi.
Lecat voitti Ranskan mestaruuden 3 000 metrin estejuoksussa vuonna 1951. Hän juoksi syyskuussa 1954 estejuoksun ensimmäiset viralliset Ranskan ennätykset 9.20,4 ja 9.17,2. Jälkimmäisen ennätyksen rikkoi Julien Soucours seuraavan vuoden elokuussa. Uransa nopeimman estejuoksun Lecat suoritti vuonna 1951 juostessaan ajan 9.11,0, mutta tuolloin ei vielä noteerattu virallisia ennätyksiä.
Seuratasolla André Lecat edusti US Marquettea.
Henkilökohtaiset ennätykset

1 500 metriä: 4.00,2 (1949)
5 000 metriä: 14.43,2 (1954)
3 000 metrin esteet: 9.11,0 (1951)
Christopher Daniel Barnes

| Christopher Daniel Barnes |
| --- | --- |
 Christopher Daniel Barnes vuonna 2019.
Henkilötiedot
Koko nimi:  Christopher Daniel Barnes
Syntynyt: 7. marraskuuta 1972 (ikä 52) Portland, Maine
Näyttelijä
Taiteilijanimet:  C.B. Barnes C.D. Barnes Chris Barnes Christopher Daniel Barns
Aktiivisena:  1984–
Merkittävät roolit:  Scott Hayden (Starman) Ross Harper (Day by Day) Hämähäkkimies (Hämähäkkimies)
Aiheesta muualla
www.oocities.org/indigo_xia/about.htm
IMDb 
Elonet
Christopher Daniel Barnes (s. 7. marraskuuta 1972 Portland, Maine) on yhdysvaltalainen näyttelijä.
Ura

Näyttelijäuransa 1980-luvulla aloittanut Barnes esiintyi jo 13-vuotiaana ensimmäistä kertaa pääroolissa televisiosarjassa Starman, sekä vuonna 1988 televisiosarjassa Day by Day. Näistä roolisuorituksista hän sai kaksi Young Artist -palkintoehdokkuutta vuosina 1988 ja 1989. Sittemmin Barnes on tehnyt enimmäkseen vierailevia rooleja televisiosarjoissa ja muutamia äänirooleja, joista tunnetuin on 1990-luvulla animaatiosarjassa Hämähäkkimies. Hän esiintyi myös hetken aikaa televisiosarjassa Malcolm & Eddie.
2000-luvulla Barnes on vierailevien roolien lisäksi tehnyt äänirooleja videopeleihin, kuten Law & Order: Dead on the Money ja Kingdom Hearts II. Hän myös uusi Hämähäkkimies roolinsa vuosina 2010 ja 2011 videopeleissä Spider-Man: Shattered Dimensions ja Spider-Man: Edge of Time.
Näyttelemisen lisäksi Barnes kirjoittaa runoja, soittaa kitaraa ja harrastaa eri kamppailulajeja.
Aiheesta muualla

Voice Chasers (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat 
Henkilöt:  Elonet
Michael Hector

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Michael Anthony James Hector
Syntymäaika: 19. heinäkuuta 1992
Syntymäpaikka: East Ham, Lontoo, Englanti
Pelipaikka: keskuspuolustaja
Pituus: 193 cm
Seura
Seura: Fulham
Junioriseurat
: Millwall
0000–2009: Thurrock
2009–2010: Reading
Seurat
| Vuodet | Seura | O | (M) |
| 2009–2015 | Reading | 54 | (3) |
| 2009 | → Bracknell Town | 3 | (0) |
| 2009 | → Didcot Town | 3 | (0) |
| 2010 | → Havant & Waterlooville | 1 | (0) |
| 2010 | → Oxford City | 6 | (0) |
| 2010–2011 | → Horsham | 11 | (1) |
| 2011 | → Dundalk | 11 | (2) |
| 2011–2012 | → Barnet | 27 | (2) |
| 2012 | → Shrewsbury Town | 8 | (0) |
| 2012–2013 | → Aldershot Town | 8 | (1) |
| 2013 | → Cheltenham Town | 18 | (1) |
| 2013–2014 | → Aberdeen | 20 | (1) |
| 2015–2019 | Chelsea | 0 | (0) |
| 2015–2016 | → Reading | 26 | (1) |
| 2016–2017 | → Eintracht Frankfurt | 22 | (1) |
| 2017–2018 | → Hull City | 36 | (1) |
| 2018–2019 | → Sheffield Wednesday | 37 | (2) |
| 2020– | Fulham |  |  |
Maajoukkue
| 2015– | Jamaika | 30 | (0) |
 Seurajoukkueuran tilastot kattavat vain kansalliset sarjat, päivitetty 16. joulukuuta 2019.  Maajoukkueuran tilastot päivitetty 16. joulukuuta 2019.
Michael Anthony James Hector (s. 19. heinäkuuta 1992 East Ham, Lontoo, Englanti) on jamaikalainen jalkapalloilija. Hän on kuulunut Englannissa Readingin ja vuodesta 2015 Chelsean omistukseen mutta on pelannut lainasopimuksilla yli kymmenessä seurassa eikä pelannut Chelseassa otteluakaan. Vuoden 2020 alusta hän siirtyi Englannin mestaruussarjassa pelaavaan Fulhamiin. Hän on pelannut Irlannin ja Skotlannin pääsarjojen lisäksi yhden kauden Saksan Bundesliigassa. Oikeajalkainen Hector on pelipaikaltaan keskuspuolustaja. Hän kuuluu myös Jamaikan jalkapallomaajoukkueeseen.
Seurajoukkueura

Hector aloitti ammattilaisuransa Readingissä, jota hän edusti vuodet 2009–2015. Suurimman osan Reading-ajasta Hector vietti kuitenkin lainalla yhteensä 11 muussa seurassa The Football Leaguessa, sen ulkopuolella ja Irlannissa sekä Skotlannissa. Kaudella 2011 hän teki pääsarjadebyyttinsä Irlannin valioliigan Dundalkin paidassa pelaten 11 ottelussa, joissa syntyi kaksi maalia. Kaudella 2013–2014 hän pelasi Skotlannin valioliigan Aberdeenissä 20 ottelua tehden yhden maalin, ennen kuin hän tammikuussa 2014 palasi takaisin Readingiin.
Kaudella 2014–2015 Hector pelasi Readingin paidassa Englannin mestaruussarjassa 41 ottelua onnistuen maalinteossa kolmesti. Syyskuussa 2015 hän siirtyi Englannin valioliigan hallitsevaan mestarijoukkueeseen Chelseaan, mutta hänet lainattiin lähes saman tien takaisin Readingiin. Hector pelasi kaudella 2015–2016 Readingin paidassa 26 ottelua onnistuen kerran maalinteossa.
Kaudella 2016–2017 Hector edusti lainasopimuksella saksalaista Eintracht Frankfurtia ja pelasi Bundesliigassa 22 ottelua, joista puolessa hän pelasi täydet 90 minuuttia ja joissa hän teki yhden maalin, syyskuussa Hertha Berliniä vastaan. Ensimmäisessä bundesliigaottelussaan Schalkea vastaan hänet ajettiin punaisella kortilla kentältä ottelun 79. minuutilla.
Maajoukkueura

Hector on syntynyt Englannissa, mutta hän sai luvan edustaa Jamaikaa, sillä hänellä on sukujuuria maassa. Hector debytoikin Jamaikan jalkapallomaajoukkueessa kesäkuussa 2015 Copa Américan ottelussa Uruguayta vastaan. Hän pelasi Jamaikan paidassa kaikissa joukkueen otteluissa Copa Américassa. Saman vuoden Gold Cupissa Hector pelasi neljässä ottelussa ja oli mukana saavuttamassa hopeaa.
Hector pelasi myös vuoden 2016 Copa América Centenariossa ja vuoden 2019 Gold Cupissa.
Saavutukset

Jamaika
CONCACAF Gold Cup: hopeaa (2015)
Odile Lesage

Odile Lesage (s. 28. kesäkuuta 1969 Pariisi, Ranska) on entinen ranskalainen yleisurheilija, jonka päälaji oli seitsenottelu.
Lesage sijoittui Tokion MM-kilpailuissa 1991 seitsenottelussa 17:nneksi 6 002 pisteellä. Barcelonan 1992 olympialaisissa hän sijoittui 15:nneksi pistein 6 141. Helsingin EM-kilpailuissa 1994 hän keräsi 5 703 pistettä ja sijoittui 18:nneksi.
Lesage teki vuonna 1989 viisiottelussa sisäratojen maailmanennätyksen 4 130 pistettä. Seuraavana vuonna hän paransi ennätystä tulokseen 4 215 pistettä ja vielä vuotta myöhemmin tulokseen 4 276 pistettä. Viimeisessä ennätyssarjassa hänen tuloksensa osalajeissa olivat 8,67 s 60 metrin aitajuoksussa, 178 cm korkeushypyssä, 13,56 m kuulantyönnössä, 586 cm pituushypyssä sekä 2.23,91 800 metrin juoksussa.
Lesage voitti ulkoratojen Ranskan mestaruuden seitsenottelussa vuosina 1989 ja 1991 sekä korkeushypyssä vuonna 1990. Sisäratojen Ranskan mestaruuden hän voitti seitsenottelussa vuosina 1989–1991 ja 1994.
Henkilökohtaiset ennätykset

200 metrin juoksu: 25,06 (1988)
800 metrin juoksu: 2.12,24 (1991)
100 metrin aitajuoksu: 13,48 (1992)
Korkeushyppy: 188 (1990)
Pituushyppy: 624 (1992)
Kolmiloikka: 13,93 (1994)
Keihäänheitto: 45,34 (1994)
Nadine Lefèvre

Nadine Lefèvre
| --- | --- |
Syntynyt:  25. helmikuuta 1963  Reims  
Kuollut:  15. huhtikuuta 2011  (48 vuotta) Reims  
Syntymänimi:  Nadine Jeanne Fourcade 
muokkaa - muokkaa wikitekstiä - muokkaa Wikidataa
Nadine Lefèvre (o.s. Fourcade, 25. helmikuuta 1963 Reims, Marne, Ranska – 15. huhtikuuta 2011) oli ranskalainen yleisurheilija, jonka päälaji oli pituushyppy.
Nadine Fourcade sijoittui Stuttgartin EM-kilpailuissa 1986 pituushypyssä kahdeksanneksi tuloksella 652 cm. Karsinnassa hän hyppäsi tuloksen 661 cm. Sisäratojen EM-kilpailuissa hän sijoittui pituushypyssä 17:nneksi Pireuksessa 1985 tuloksella 574 cm sekä 12:nneksi Madridissa 1986 tuloksella 648 cm.
Fourcade voitti pituushypyssä Ranskan mestaruuden ulkoradoilla vuosina 1986–1988 sekä sisäradoilla vuosina 1985–1986. Hän teki Ranskan ennätyksen 679 cm Montgeronissa 4. toukokuuta 1985. Hän menetti ennätyksen vasta kymmenen vuotta myöhemmin, kun Nadine Caster hyppäsi tuloksen 694 cm.
Henkilökohtaiset ennätykset

Pituushyppy: 679 cm (1985)
Korkeushyppy: 184 cm (1985)
100 metrin aitajuoksu: 14,20 s (1986), käsiajanotolla 13,9 s (1985)
Viisiottelu: 3 412 p (1979)
Seitsenottelu: 5 315 p
Nicole Lévêque

Nicole Lévêque (o.s. Sorel, s. 27. tammikuuta 1951 Nuillé-sur-Vicoin, Mayenne, Ranska) on entinen ranskalainen kestävyysjuoksija.
Lévêque sijoittui 10 000 metrin juoksussa Helsingin EM-kilpailuissa 1994 sijalle 11 omalla ennätyksellään 32.12,07. Budapestin EM-kilpailuissa 1998 hän sijoittui maratonilla 22:nneksi ajalla 2.36.52.
156-senttinen ja 45 kiloa kilpauransa aikana painanut Lévêque voitti Ranskan mestaruuden 10 000 metrillä ja puolimaratonilla vuonna 1994. Tuona vuonna hän teki siihen mennessä parhaat ranskalaisen juoksemat ajat 15 kilometrin maantiejuoksussa (49.55) ja puolimaratonilla (1.11.35).
Henkilökohtaiset ennätykset

3 000 metrin juoksu: 9.14,72 (1994), hallissa 9.11,67 (1996)
5 000 metrin juoksu: 15.51,81 (1994)
10 000 metrin juoksu: 32.12,07 (1994)
10 kilometrin maantiejuoksu: 33.17 (1994)
15 kilometrin maantiejuoksu: 49.55 (1994)
20 kilometrin maantiejuoksu: 1.08.48 (1995)
Puolimaraton: 1.11.35 (1994)
Pierre Ramadier

| Mitalit | Mitalit | Mitalit |  |
| --- | --- | --- | --- |
|  Pierre Ramadier |  Pierre Ramadier |  Pierre Ramadier |  |
Maa:   Ranska
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Pariisi 1938 | seiväshyppy |  |
Pierre Ramadier (22. toukokuuta 1902 Lunel, Hérault, Ranska – 1983) oli ranskalainen seiväshyppääjä.
Ramadier saavutti Pariisin EM-kilpailuissa 1938 seiväshypyssä pronssia tuloksella 400 cm. Neljä vuotta aiemmin Torinon EM-kilpailuissa hän oli sijoittunut viidenneksi tuloksella 390 cm. Berliinin 1936 olympialaisissa hän sijoittui 17:nneksi tuloksella 380 cm ja Amsterdamin 1928 olympialaisissa hän karsiutui tuloksella 330 cm.
Ramadier voitti seiväshypyssä Ranskan-mestaruuden kaikkiaan 11 kertaa vuosina 1928–1932, 1934, 1936–1939 ja 1942. Hän hyppäsi Ranskan ennätyksen viidesti: 386 cm vuonna 1928, 396 cm vuonna 1929, 399 cm vuonna 1930 sekä 403,5 cm ja 407 cm vuonna 1931.
Samantha Boscarino

| Samantha Boscarino> Henkilötiedot |
| --- | --- |
Koko nimi:  Samantha Joann Boscarino
Syntynyt: 26. joulukuuta 1994 (ikä 30) Venturan piirikunta, Kalifornia, Yhdysvallat
Ammatti:  näyttelijä, laulaja
Näyttelijä
Aktiivisena:  2008–
Aiheesta muualla
IMDb 
AllMovie
Samantha Joann Boscarino (s. 26. joulukuuta 1994, Venturan piirikunta, Kalifornia, Yhdysvallat) on yhdysvaltalainen näyttelijä, joka tuli tunnetuksi roolistaan nuortenelokuvassa The Clique (2008).
Boscarino näytteli myös elokuvassa The Perfect Game ja tv-sarjassa Jonas. Hän teki vierailevat roolit tv-sarjoissa Samaa sukua ja True Jackson, VP, sekä toistuvan sivuroolin Disney Channelin komediasarjassa Onnea matkaan, Charlie!. Vuonna 2010 Boscarino esiintyi Lisa Cucuyna Disneyn sarjassa Waverly Placen velhot. Boscarino kiinnitettiin 2012 vuonna alkaneen How to Rock –sarjan päärooliin.
Filmografia

| Vuosi | Nimi | Hahmo | Lisätietoa |
| --- | --- | --- | --- |
| 2008 | The Clique | Alicia Rivera | julkaistiin suoraan videolle |
| 2009 | The Perfect Game | Gloria Jimenez |  |
| Vuosi | Nimi | Hahmo | Lisätietoa |
| --- | --- | --- | --- |
| 2009 | Jonas | Amy | Jakso: "Complete Repeat" |
| 2010 | Samaa sukua | Lindsay | Jakso: "Perchance to Dream" |
| 2010 | True Jackson, VP | Carla Gustav | Jakso: "Trapped in Paris" |
| 2010–2014 | Onnea matkaan, Charlie! | Skyler | 8 jaksoa |
| 2010 | Waverly Placen velhot | Lisa Cucuy | Jakso: "Alex Gives Up" |
| 2011 | Bucket & Skinner's Epic Adventures | C.J./Cindy Johnson | Jakso: "Epic Dates" |
| 2012 | How to Rock | Molly Garfunkel | päärooli |
| 2014 | Zoe Gone | Amber | Televisioelokuva |
| 2014 | NCIS Rikostutkijat | Mary LaFleur | Jakso: "Semper Fortis" |
| 2015 | Valheiden verkko | Avery | Jakso: "Trust Me, I'm Getting Plenty of Erections" |
| 2015 | Isojen tyttöjen leikit | Sophie Miller | Jakso: "Girl Meets First Date" |
| 2015 | Hot in Cleveland | The Bouncer | 2 jaksoa |
Aiheesta muualla

Samantha Boscarino Internet Movie Databasessa. (englanniksi)
Samantha Boscarino Allmoviessa (englanniksi)
Samantha Boscarino Allmusicissa (englanniksi)
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Deutsche Synchronkartei 
Muut:  Europeana
Óscar Romero (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Óscar David Romero Villamayor
Syntymäaika: 4. heinäkuuta 1992
Syntymäpaikka: Fernando de la Mora, Paraguay
Pelipaikka: hyökkäävä keskikenttäpelaaja
Pituus: 176 cm
Seura
Seura:  Shanghai Greenland
Junioriseurat
2005–2011:  Cerro Porteño
Seurat
| Vuodet | Seura | O | (M) |
| 2011–2014 |  Cerro Porteño | 90 | (13) |
| 2015–2016 |  Racing Club | 10 | (1) |
| 2017– |  Shanghai Greenland |  |  |
| 2017 | →  Alavés |  |  |
Maajoukkue
| 2013– |  Paraguay | 37 | (4) |
 Seurajoukkueuran tilastot kattavat vain kansalliset sarjat, päivitetty 24. kesäkuuta 2015.  Maajoukkueuran tilastot päivitetty 10. tammikuuta 2019.
Óscar David Romero Villamayor (s. 4. heinäkuuta 1992 Fernando de la Mora) on paraguaylainen jalkapalloilija, joka edustaa kiinalaisseura Shanghai Greenlandia. Vasenjalkainen Romero on pelipaikaltaan hyökkäävä keskikenttäpelaaja. Hän kuuluu myös Paraguayn jalkapallomaajoukkueeseen.
Ura > Seurajoukkueura

Romero aloitti uransa kotimaansa pääsarjan Primera División de Paraguayn Cerro Porteñossa, jota hän edusti vuodet 2011–2014 pelaten sarjassa 90 ottelua, joissa syntyi 13 maalia. Aperturan hän voitti vuonna 2012 ja Clausuran seuraavana vuonna. Hän pelasi seuran paidassa myös Copa Libertadoresia. Tammikuussa 2015 Romero siirtyi Primera División de Argentinan Racing Clubiin. vuonna 2017 hän siirtyi kiinalaisseura Shanghai Greenlandiin mutta pelasi samana vuonna vielä vuokralla espanjalaisseura Alavésissa.
Ura > Maajoukkueura

Romero debytoi Paraguayn jalkapallomaajoukkueessa elokuussa 2014 ystävyysottelussa Saksaa vastaan. Avausmaalinsa hän teki toukokuussa 2014 niin ikään ystävyysottelussa Kamerunin verkkoon. Romero kuului Paraguayn joukkueeseen myös kesän 2015 Copa Américassa. Kaikkiaan hän on pelannut 37 maaottelua ja tehnyt niissä neljä maalia.
Muuta

Romeron kaksoisveli Ángel Romero on myös ammattilaisjalkapalloilija. Hän pelaa brasilialaisessa Corinthiansissa ja on pelannut myös Paraguayn maajoukkueessa.
Saavutukset

Cerro Porteño
Primera División de Paraguay: Apertura 2012, Clausura 2013
Maailma sanojen vankina

Maailma sanojen vankina oli Yle TV2 -kanavalla vuosina 1992–1998 esitetty mediakriittinen ajankohtaisohjelma, jossa käsiteltiin tiedotusvälineiden tapaa uutisoida politiikan ja yhteiskuntaelämän ilmiöitä. Ohjelma kehittyi journalismikritiikin kautta yleisen mediakritiikin suuntaan. Se sisälsi itseironiaa sekä keksittyjä asiantuntijoita, kuten ranskalainen filosofi Albert France de North. Ohjelman katsojaluvut olivat parhaimmillaan yli 700 000.
Ohjelman vetäjinä olivat toimittajat Erkki Saksa ja Risto Eronen. Muita keskeisiä tekijöitä Jyrki Lehtola, Reeta Kivihalme,  Kimmo Norokorpi, Kari Kontio ja Anu Kantola sekä ohjaajina Tiina Roisko ja Päivi Ojala.
Maailma sanojen vankina -työryhmä sai Vuoden Kiila -palkinnon vuonna 1994.
André Osterberger

André Osterberger (26. lokakuuta 1920 Laignes, Côte-d'Or, Ranska – 2009) oli ranskalainen yleisurheilija, jonka päälaji oli moukarinheitto.
Osterberger edusti maataan kaksissa arvokilpailuissa, mutta ei selviytynyt kummallakaan kerralla loppukilpailuun. Brysselin EM-kilpailuissa 1950 hän heitti karsinnassa tuloksen 46,45 m ja Helsingin 1952 olympialaisissa tuloksen 47,87 m.
Osterberger voitti moukarinheitossa Ranskan mestaruuden vuonna 1952. Hän paransi kahdesti Ranskan ennätystä: lokakuussa 1950 hän vei ennätyksen Pierre Legrainilta tuloksellaan 51,66 m, menetti ennätyksen tälle syyskuussa 1951, mutta otti toukokuussa 1952 vielä kerran ennätyksen nimiinsä tuloksella 52,95 m. Vasta toukokuussa 1954 Legrain heitti jälleen pidemmälle.
Henkilökohtaiset ennätykset

Moukarinheitto: 52,95 m (1952)
Kuulantyöntö: 14,44 m (1951)